Szitakötő 69. szám 12. oldal

Győri -Simon Dóra: Salamon nem akar jegesmedve lenni

***Játék medvés mondókákkal***

Olvassátok el közösen a mesét.

Keressetek olyan mondókákat, melyekben szerepel medve, maci, mackó, vagy válasszatok a következő oldalon levők közül.

Legalább 2 mondókát tanuljatok meg, majd minden reggel mondjátok el a következő módokon:

1. Lassan és halkan
2. Lassan és hangosan
3. Gyorsan és halkan
4. Gyorsan és némán
5. Lányok halkan, fiúk hangosan
6. Lányok lassan, fiúk gyorsan
7. Lányok lassan és halkan, fiúk gyorsan és halkan
8. Lányok lassan és hangosan, fiúk gyorsan és hangosan

A variációk száma szinte végtelen

Mindenkinek jó szórakozást!

A következő oldalon találhattok pár medvés, mackós mondókát.

Dirmeg-dörmög a medve,

nincsen neki jókedve.

Alhatnék, mert hideg van,

jó lesz majd a barlangban!

Mackó, mackó ugorjál.
Sürögjél és forogjál.
Emeld fel a mancsodat.
Üsd meg jól a lábadat.
Ugorj ki! Hopp!

Bújj, bújj, medve,
gyere ki a gyepre!
Ha kijöttél, légy csendesen,
hogy a vadász meg ne lessen!

Szegény medvét megfogták,
táncolni tanították.
De kedvetlen a táncra,
zireg-zörög a lánca.

Megyen a medve,
Morrog a mája,
Tányér a talpa,
Kuta a farka
Csik, mak, mak.